AFRIKAANSE OPSOMMING: Landbou-aktiwiteite in Namibië dra 5.5% by tot die nasionale Bruto Binnelandse Produk, in ’n land waar meer as 70% van die bevolking afhanklik is van landbou om ’n bestaan te kan maak. Die doel van hierdie studie is om die verwantskappe te ondersoek tussen verskeie prys- en nie-prys-faktore wat bydra tot die aanboddinamika van die skaapvleisbedryf. ’n Outoregressie verspreide sloering benadering tot ko-integrasie is gebruik om die langtermyn en korttermyn elastisitiete tussen ekonomie- en klimaatfaktore vir skaapvleisaanbod te bepaal. Resultate het gewys dat aanbodfaktore betekenisvolle kort- en langtermyn elastisiteite toon. Resultate het ook getoon dat die sisteem twee maande neem om te herstel na die langtermyn aanbodekwilibruim, sou daar enige drastiese veranderings gebeur in die stelsel.